
Įsakymas paskelbtas: TAR 2003-08-18, i. k. 2003-00274


JONIŠKIO RAJONO SAVIVALDYBĖS
ADMINISTRACIJOS DIREKTORIUS

ĮSAKYMAS
DĖL SAVIVALDYBĖS SOCIALINIO BŪSTO FONDO NAUDOJIMO KOMISIJOS SUDARYMO

2003 m. rugpjūčio 18 d. Nr. A-265
Joniškis


Siekdamas, kad būtų racionaliau formuojamas ir efektyviau naudojamas savivaldybės socialinio būsto fondas ir atsižvelgdamas į Joniškio rajono savivaldybės tarybos 2003 m. rugpjūčio 12 d. sprendimą Nr. T-124 „Dėl savivaldybės socialinio būsto nuomos tvarkos patvirtinimo“:
1. Neteko galios nuo 2004-08-06
Punkto naikinimas:
Nr. A-433,
2004-08-05,
paskelbta TAR 2004-08-05, i. k. 2004-00405        
Punkto pakeitimai:
Nr. A-464,
2003-12-12,
paskelbta TAR 2003-12-12, i. k. 2003-00432            

.	T v i r t i n u  Joniškio rajono savivaldybės socialinio būsto fondo naudojimo komisijos nuostatus (pridedama).
.	P r i p a ž į s t u  netekusiais galios:
. Joniškio rajono savivaldybės administracijos direktoriaus 2002 m. kovo 28 d. įsakymą Nr. A-54 „Dėl komisijos savivaldybės pagrindiniam butų fondui formuoti sudėties pakeitimo“.
. Joniškio rajono savivaldybės administracijos direktoriaus 2003 m. liepos 8 d. įsakymą Nr. A-219 „Dėl savivaldybės butų skirstymo komisijos sudarymo“.



Administracijos direktoriaus
pavaduotojas, einantis direktoriaus pareigas						Jonas Gudaitis

PATVIRTINTA
Joniškio rajono savivaldybės
administracijos direktoriaus
2003 m. rugpjūčio 18 d. įsakymu Nr. A-265
(2010 m. gruodžio 15 d. įsakymo Nr. A-993
redakcija)

JONIŠKIO RAJONO SAVIVALDYBĖS
SOCIALINIO BŪSTO FONDO NAUDOJIMO KOMISIJOS NUOSTATAI

. 

. Joniškio rajono savivaldybės socialinio būsto fondo naudojimo komisijos nuostatai (toliau – nuostatai) reglamentuoja Joniškio rajono savivaldybės (toliau – savivaldybė) socialinio būsto fondo naudojimo komisijos uždavinius, funkcijas, teises ir darbo organizavimą.
. Joniškio rajono savivaldybės socialinio būsto fondo naudojimo komisija (toliau – komisija) savo veikloje vadovaujasi Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos valstybės paramos būstui įsigyti ar išsinuomoti ir daugiabučiams namams atnaujinti (modernizuoti) įstatymu, Lietuvos Respublikos Vyriausybės nutarimais ir kitais teisės aktais, reglamentuojančiais asmenų aprūpinimą būstu, savivaldybės socialinio būsto fondo formavimą ir naudojimą, taip pat Joniškio rajono savivaldybės tarybos patvirtintu Joniškio rajono savivaldybės socialinio būsto nuomos tvarkos aprašu ir kitais Joniškio rajono savivaldybės tarybos sprendimais ir savivaldybės administracijos direktoriaus įsakymais, reglamentuojančiais asmenų aprūpinimą būstu, savivaldybės socialinio būsto fondo formavimą ir naudojimą, ir šiais nuostatais.
. Komisijos nariai yra 6 savivaldybės administracijos darbuotojai ir 1 savivaldybės tarybos deleguotas tarybos narys. Komisija sudaroma savivaldybės administracijos direktoriaus įsakymu. Sudarant komisiją, paskiriamas komisijos pirmininkas ir sekretorius, kuris yra komisijos narys. 
. Šiuose nuostatuose vartojamos sąvokos atitinka Lietuvos Respublikos valstybės paramos būstui įsigyti ar išsinuomoti ir daugiabučiams namams atnaujinti (modernizuoti) įstatymo 2 straipsnyje apibrėžtas sąvokas.

. 

. Svarbiausias komisijos uždavinys yra ieškoti optimalių būdų savivaldybės socialinio būsto fondui plėtoti, užtikrinti racionalų valstybės ir savivaldybės tikslinių lėšų naudojimą, garantuoti, kad eilių būstui išsinuomoti sudarymas, gyvenamųjų patalpų paskirstymas ir nuomojimas savivaldybės gyventojams būtų vykdomas pagal galiojančių įstatymų ir kitų teisės aktų nuostatas.
. Komisija atlieka šias funkcijas:
. rūpinasi Socialinio būsto fondo plėtra iš valstybės biudžeto tikslinių asignavimų ir savivaldybės lėšų statant naujus gyvenamuosius namus, remontuojant, rekonstruojant ir pritaikant gyventi turimus pastatus, taip pat perkant ar kitokiu būdu teisėtai įgyjant gyvenamuosius namus, jų dalis, butus;
. analizuoja duomenis apie išnuomotas savivaldybės gyvenamąsias patalpas, šių patalpų naudojimą ir būklę;
. nagrinėja gyventojų prašymus:
. dėl jų įrašymo į sąrašus asmenų (šeimų), turinčių teisę į socialinį būstą;
. dėl socialinio būsto išnuomojimo;
. dėl socialinio būsto nuomos sutarčių pratęsimo ir nutraukimo;
. dėl pažymų apie teisę į valstybės paramą (lengvatinį kreditą) būstui įsigyti išdavimo;
. dėl nuomojamų gyvenamųjų patalpų privatizavimo;
. svarsto asmenų (šeimų), turinčių teisę į savivaldybės socialinį būstą, sąrašų sudarymo klausimus;
. teikia išvadas ir siūlymus pagal kompetenciją savivaldybės tarybai, savivaldybės administracijos direktoriui, Socialinės paramos skyriui dėl sprendimų ir kitų teisės aktų priėmimo ir veiksmų visais savivaldybės socialinio būsto naudojimo klausimais atlikimo. 

. 

. Komisija turi teisę:
. gauti informaciją iš valstybės ir savivaldybės institucijų su komisijos veikla susijusiais klausimais;
. esant reikalui pasitelkti savivaldybės administracijos darbuotojus ir kitus specialistus bei suinteresuotus asmenis komisijos funkcijoms įgyvendinti.

. 

. Komisijos darbui vadovauja  ir už jos veiklą atsakingas komisijos pirmininkas. Nedalyvaujant  pirmininkui jį pavaduoja kitas komisijos narys, kurį balsų dauguma išrenka komisijos nariai.
. Komisijos pirmininkas:
. organizuoja komisijos darbą;
. nustato komisijos posėdžio datą ir vietą;
. vadovauja posėdžiams;
. pasirašo komisijos posėdžių protokolus.
. Komisijos sekretorius, o jam nedalyvaujant kitas komisijos narys, kurį balsų dauguma išrenka komisijos nariai:
. rengia komisijos posėdžio darbotvarkę ir ją derina su komisijos pirmininku;
. rašo posėdžio protokolą, jį pasirašo.
. Komisijos posėdžiai šaukiami prireikus.
. Komisijai medžiagą pateikia ir komisijos posėdį organizuoja Socialinės paramos skyrius.
. Komisijos posėdis yra teisėtas, jeigu jame dalyvauja ne mažiau kaip pusė komisijos narių. Komisijos nutarimai priimami posėdyje dalyvavusių komisijos narių balsų dauguma atviru balsavimu. Balsams pasiskirsčius po lygiai, lemia komisijos pirmininko balsas. 
. Komisijos nutarimai įforminami protokolais. Protokole nurodoma data, posėdžio dalyviai, nagrinėto klausimo esmė ir pasiūlymai. Priimant nutarimą dėl socialinio būsto skyrimo išimties tvarka, protokole turi būti nurodyti  nutarimo motyvai. Protokolui suteikiamas eilės numeris pagal bendrąją numeraciją nuo metų pradžios iki metų pabaigos. Komisijos protokolai (originalai) saugomi kartu su svarstyto klausimo medžiaga Socialinės paramos skyriuje.
. Jeigu dėl komisijos nutarimo komisijos narys (nariai) pareiškia atskirą nuomonę, ji įrašoma posėdžio protokole.

. 

. Komisijos veiklos dokumentai (prašymų registracijos žurnalas, posėdžių protokolai ir kita medžiaga) saugomi nustatytą terminą Socialinės paramos skyriaus archyve vadovaujantis Lietuvos Respublikos dokumentų ir archyvų įstatymu.  
. Pasikeitus komisijos sekretoriui, visi dokumentai perduodami paskirtam naujam sekretoriui pagal perdavimo–priėmimo aktą. 
. Skundus dėl komisijos veiksmų ar neveikimo nagrinėja savivaldybės administracijos direktorius.
_____________________
Priedo pakeitimai:
Nr. A-993,
2010-12-15,
paskelbta TAR 2010-12-15, i. k. 2010-01468            



Pakeitimai:

1.

                    Joniškio rajono savivaldybės administracija, Įsakymas
                
Nr. A-464,
2003-12-12,
paskelbta TAR 2003-12-12, i. k. 2003-00432                
Dėl Savivaldybės socialinio būsto fondo naudojimo komisijos sudėties papildymo

2.

                    Joniškio rajono savivaldybės administracija, Įsakymas
                
Nr. A-433,
2004-08-05,
paskelbta TAR 2004-08-05, i. k. 2004-00405                
Dėl savivaldybės socialinio būsto fondo naudojimo komisijos sudėties

3.

                    Joniškio rajono savivaldybės administracija, Įsakymas
                
Nr. A-807,
2008-09-12,
paskelbta TAR 2008-09-12, i. k. 2008-00877                
Dėl Joniškio rajono savivaldybės socialinio būsto fondo naudojimo komisijos nuostatų pakeitimo

4.

                    Joniškio rajono savivaldybės administracija, Įsakymas
                
Nr. A-993,
2010-12-15,
paskelbta TAR 2010-12-15, i. k. 2010-01468                
Dėl Joniškio rajono savivaldybės administracijos direktoriaus 2003 m. rugpjūčio 18 d. įsakymo Nr. A-265 „Dėl savivaldybės socialinio būsto fondo naudojimo komisijos sudarymo“ pakeitimo

